Sodba Sodišča (četrti senat) z dne 18. decembra 2025 (predlog za sprejetje predhodne odločbe Sąd Rejonowy dla m.st. Warszawy w Warszawie - Poljska) – E. sp.j./C. sp. z o.o.
[Zadeva C-481/241, E. (Pobot terjatev)]
(Predhodno odločanje – Direktiva 2011/7/EU – Boj proti zamudam pri plačilih v trgovinskih poslih – Člen 3(1) in (3)(a) – Obresti zaradi zamude pri plačilu – Člen 6(1) in (2) – Nadomestilo stroškov izterjave – Pogoji – Nacionalna ureditev, ki določa pobot vzajemnih terjatev z izjavo z retroaktivnim učinkom – Hkratno prenehanje terjatev do zneska nižje terjatve – Učinki na obresti in na nadomestilo)
Jezik postopka: poljščina
Predložitveno sodišče
Sąd Rejonowy dla m.st. Warszawy w Warszawie
Stranki v postopku v glavni stvari
Tožeča stranka: E. sp.j.
Tožena stranka: C. sp. z o.o.
Izrek
Člen 3(1) in (3)(a) ter člen 6(1) in (2) Direktive 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih
je treba razlagati tako, da
ne nasprotujeta nacionalni ureditvi, na podlagi katere zakonske obresti za zamudo pri plačilu in nadomestilo za stroške izterjave upniku niso dolgovani, če je dolžnik dolgovani znesek poravnal z izjavo o pobotu, ki pa je bila podana po izteku pogodbenega roka za plačilo, zaradi retroaktivnega učinka te izjave od trenutka, ko je pobot postal mogoč.
____________
1 UL C, C/2024/5787.